**Primorski mladinski pokalni teki 2016 (PMPT)**

**Pravila za tekače**

V sezoni 2016 je načrtovanih 10 tekov. Vsi štejejo za točke. Točkuje se posameznike in ekipe, najboljši prejmejo priznanja in nagrade na zaključni prireditvi.

1. Tekači posamezniki prejmejo točke po naslednjem:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **mesto** | **točke** | **mesto** | **točke** | **mesto** | **točke** | **mesto** | **točke** | **mesto** | **točke** | **mesto** | **točke** |
| 1. | 40 | 6. | 25 | 11. | 20 | 16. | 15 | 21. | 10 | 26. | 5 |
| 2. | 35 | 7. | 24 | 12. | 19 | 17. | 14 | 22. | 9 | 27. | 4 |
| 3. | 31 | 8. | 23 | 13. | 18 | 18. | 13 | 23. | 8 | 28. | 3 |
| 4. | 28 | 9. | 22 | 14. | 17 | 19. | 12 | 24. | 7 | 29. | 2 |
| 5. | 26 | 10. | 21 | 15. | 16 | 20. | 11 | 25. | 6 | 30. | 1 |
|  |  |  |  |  |  |  |  |  |  | nad 31. | 1 |

Za končno uvrstitev posameznika se šteje šest (6) najboljših uvrstitev, slabše uvrstitve se ne upošteva. V primeru enakega števila točk ima prednost tekač z več teki, dodatni kriterij pa je število boljših uvrstitev.

Priznanja za udeležbo prejmejo tekači, ki so se udeležili najmanj petih (5) tekov. Pogoj za končno uvrstitev je sodelovanje na najmanj štirih (4) tekih.

1. O končni uvrstitvi ekip odloča seštevek točk, doseženih na vseh tekih.
2. Kategorije in dolžina prog (enako za deklice in dečke):

|  |  |  |
| --- | --- | --- |
| A | 2009 in mlajši | 300 m |
| B |  | 300 m |
| C |  | 600 m |
| D |  | 600 m |
| E |  | 1000 m |
| F |  | 1000 m |
| G |  | 1000 m |
| H |  | 2000 m |
| I |  | 2000 m |

.

Tekač lahko tekmujejo samo v svoji kategoriji. V primeru, da tekač starta v napačni kategoriji, se mu prizna udeležba na teku, ne pa tudi točk.

Tekači si progo lahko ogledajo pred tekom, vendar drugih tekačev pa pri tem ne smejo ovirati. Enako velja za ogrevanje.

Vodje ekip oziroma spremljevalci tekačev **ne smejo** teči po progi skupaj s tekači, izjema je najmlajša starostna kategorija.

Ugovore na rezultate ali izvedbo teka se morajo podati v roku 30 minut po uradni objavi rezultatov na vsaki tekmi. Organizator teka je odgovoren, da se uradno zabeleži čas objave rezultatov teka. Ugovor tekača, njegovega zastopnika ali uradnega predstavnika ekipe je treba podati ustno odgovorni osebi tekmovanja, če pa ta ni dosegljiv se ugovor vloži v tehnično informacijskem centru organizatorja teka. Vse ugovore v zvezi nepravilnosti točkovanja na posameznih tekih in v skupni razvrstitvi po posameznem teku je potrebno posredovati **najkasneje do 20. oktobra 2016 do 12.00 ure, poznejši ugovori niso več mogoči in se jih ne upošteva. Ugovore se pošiljajo LENART PRIMOŽIČ mob: 040 135 691 ter na email: lenart.primozic@timingpoljane.si**

V kolikor tekač, njegov zastopnik ali uradni predstavnik ekipe ni zadovoljen z rešitvijo na podlagi podanega ugovora lahko poda pisno pritožbo pritožbeni komisiji PPT v sestavi Marjan Tavčar, Peter Domevšček in Robert Mikuž. Pritožbena komisija se posvetuje z vsemi ustreznimi osebami in sporoči svojo odločitev v roku 8 dni. Pisno pritožbo je potrebno poslati na e-naslov: marjantavcar@gmail.com, ali peter.domevscek@prc.si oziroma robert.mikuz@siol.net

Trije najbolje uvrščeni tekači v vsaki kategoriji prejmejo medalje.

**Pravila za organizatorje in vodje ekip**

Razpis za posamezni tek mora biti objavljen najmanj dva tedna (14 dni) pred dnevom prireditve. Zaželena je objava na spletni strani organizatorja, obvezna pa na strani TD Bistrc (poslati na e-naslov **marjantavcar@gmail.com**).

Organizator lahko v primeru, da ni mogoče trasirati predpisanih dolžin prog, le-te prilagodi možnostim, pri čemer se skuša čimbolj približati predpisanim.

Organizator zagotovi dežurno zdravniško pomoč. Poskrbi tudi za ureditev sanitarij v bližini tekmovalnega prostora oziroma udeležence obvesti, katere lahko uporabijo. Prav tako zagotovi vodo za umivanje, ozvočenje prireditve, zadostno število parkirnih mest in druge elemente, potrebne za nemoteno odvijanje teka in njegovo spremljanje.

Na prijavnem prostoru mora organizator razobesiti nazoren prikaz prog, opremljen z oznakami smeri teka, in časovni načrt tekmovanja.

Startni prostor mora biti dovolj širok, da se tekači ne prerivajo. Označen mora biti z oznako START, ciljni prostor pa z oznako CILJ. Na tleh mora biti zarisana startna oziroma ciljna črta. V ciljnem prostoru se uredi lijak, v katerem ni dovoljeno prehitevanje. Starter oziroma uradni napovedovalec takoj po startu posamezne kategorije tekačev in gledalce obvesti, katera kategorija starta naslednja.

Proga mora biti dovolj široka, da omogoča prehitevanje, jasno mora biti označena s puščicami, trakovi ali drugimi sredstvi. Odsek pred ciljem mora biti raven in brez ovir.

Tekače posameznih ekip prijavijo vodje. Organizatorju oddajo seznam, ki vsebuje naziv ekipe, imena in priimke ter letnice rojstva tekačev. Organizator tekače vpiše na startno listo in jim dodeli startne številke. Izjemoma lahko organizator tekače opremi z listki namesto s startnimi številkami.

Posamezne tekače prijavijo starši oziroma njihovi skrbniki. Odgovornost za tekače z oddajo prijav prevzamejo prijavitelji.

Startnina je dva (2) evra.

Podelitev se opravi najkasneje pol ure po zadnjem končanem teku. Organizator skladno s svojimi gmotnimi možnostmi zagotovi tudi praktične nagrade za tekače.

**Ostale pripombe, predloge, komentarje glede poteka tekmovanj sprejema Marjan Tavčar (****marjantavcar@gmail.com****).**